送僧
作者：朱松
朝代：宋

paragraphs: 空中世界紛河沙，不知底處爲天涯。
乾坤百億在指掌，觸處與子同一家。
云何猶作去來想，千里一跌毫釐差。
坐令契闊費星紀，嶺雲欲寄山川遐。
撥眉相對此何日，丈室凈掃餘天花。
詩豪辨舌久投閣，萬竅寂歷風無譁。
爲君遊戲出三昧，妙處那復相聱牙。
往將妙響應空谷，一任飛錫凌蒼霞。